NaiveNeuron/SloPal huggingface dataset:
Osuský, Peter, poslanec NR SR (2020-04-22):
(Začiatok faktickej poznámky bol povedaný mimo mikrofónu.) ... teda keby tá, programové vyhlásenie vlády obsahovalo podľa vašich predstáv kapitolu o COVID-e, bezpečne by ste obili vláde o hlavu, že tam nie je primeraný priestor pre ďalšie veci, lebo vláda nebude riešiť len COVID. Ale, samozrejme, povedali ste to, čo ste povedali, a potom ste prešli k výbornej téme o neskúsených ministroch. Neviem, či vy keď ste sa stali ministrom školstva, ste predtým viedli aspoň ZDŠ-ku, nedajbože gymnázium, nedajbože ste boli rektorom univerzity alebo vedeckým pracovníkom v akadémii vied na vedúcom poste. Či keď sa jednalo o ministerstvo mládeže, či ste boli aspoň skautský vedúci (zaznievanie gongu), a keď sa jedná o šport, či ste trénovali aspoň béčko hokejových Topoľčian. To znamená, že neviem, akú ste mali vy kvalifikáciu, keď ste sa stali prvýkrát ministrom školstva. Ale zato viem, akú kvalifikáciu mali ministri vašej vlády. Viem, akú mal kvalifikáciu Počiatek. Mohol byť, samozrejme, reprezentantom Lemikonu na Cypre, ale ešte oveľa lepšie konzulom v Medellíne. Ak viete, kde je Medellín, čo vy iste viete. Samozrejme, kvalifikácia Glváča bola nesporná a kvalifikácia periel v slovenskej justícii v zostave Harabin – Jankovská bola bez všetkej diskusie. Tí aspoň mali teda doktorské tituly a ich výkon bol primeraný. Samozrejme, preborník vo vašej vláde, za ktorým ste stáli, kým to šlo, Plavčan bol síce profesorom, ale bol ukážkou odborníka vašej nominácie v rezorte, ktorý ste mu zverili. Takže, preboha, nehovorte o kvalifikovanosti ministrov pri tej zberbe, ktorá sa tam občas objavila. (Potlesk.)
Fronc, Martin, poslanec NR SR (2011-09-13):
Ďakujem pekne, pán predseda. Vážení kolegovia, vážené kolegyne, ten návrh zákona je veľmi krátky a jeho cieľom je napraviť jednu chybu, ktorá sa stala pri jednej z mnohých noviel vysokoškolského zákona v roku 2007 pri udeľovaní titulov, a to pri ukončení doktorandského štúdia a udelení záverečného titulu, kde jednoducho zostalo to, že po ukončení doktorandského štúdia v študijnom odbore katolícka teológia sa udeľuje titul ThDr. No náš systém na to nie je nastavený. Treba povedať, že doktorandské štúdium vo všetkých ostatných odboroch končí titulom PhD. Aj na PhD. je i ten vysokoškolský systém nastavený, pretože jednoducho ak niekto chce robiť školiteľa, následne oponenta, ak potrebuje získavať finančné prostriedky, a to aj, samozrejme, že potrebuje cez granty, všade sa vlastne pozerá na to, že či má ukončené doktorandské štúdium, a to znamená, či má titul PhD. Takže nič viac, nič menej, je to krátka novela. Ja si myslím, že tu by sme mohli nájsť bezproblémovú zhodu. Ďakujem pekne.
Kollár, Boris, predseda NR SR (2022-11-29):
Prosím, prezentujme sa a hlasujeme. (Hlasovanie.) Prítomných 140 poslancov, za 101, proti 13, zdržalo sa 26. Konštatujem, že sme schválili vládny návrh zákona o Vojenskom spravodajstve. Pristúpime k hlasovaniu o bode 11 programu, je to prvé čítanie o vládnom návrhu zákona, ktorým sa mení a dopĺňa zákon č. 282/2020 Z. z. o ekologickej poľnohospodárskej výrobe (tlač 1288). Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Jánovi Šološovi, Šölo... (reakcie z pléna), Szőllős, Jánovi Szőllősovi, aby uviedol hlasovanie. (Ruch v sále.) Nech sa páči, pán poslanec, ja som vám to už oznámil, že do konca tohto volebného obdobie, obdobia, Janko, ja to neprečítam.
P. Hrušovský, predseda NR SR: (2003-02-26):
(Hlasovanie.) 121 prítomných, 85 za návrh, 9 proti, 27 sa zdržalo. Konštatujem, že návrh sme schválili. Ďakujem, pán poslanec Hurban. Teraz pristúpime k rokovaniu o ďalšom bode programu, ktorého z poverenia vlády  je predkladateľom pán podpredseda vlády a minister financií Mikloš, o vládnom návrhu zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov a ktorým sa dopĺňa zákon Národnej rady Slovenskej republiky č. 303/1995 Z. z. o rozpočtových pravidlách v znení neskorších predpisov , ktorý prerokúvame ako tlač 156. Pani poslankyňa Záborská.
Gál, Gábor, poslanec NR SR (2014-12-03):
Ďakujem za slovo, pán predseda. Vážený pán poslanec Beblavý, chcem vám povedať, že je to v poriadku, že budeme riešiť transparentnosť verejných obstarávaní aj s tým, že aby sme nemali schránkové firmy v týchto obchodných súťažiach. Ale netreba zabudnúť a treba pripomínať vláde stále a dookola tú vec, že táto minca má dve stránky. A tou druhou je verejné obstarávanie, načo budeme mať očistené firmy od vlastne nejakých beneficientov, ktorí sú v úzadí, zatajení, keď nebudeme mať čisté verejné obstarávanie? Čiže budeme musieť riešiť aj verejné obstarávanie veľmi rýchlo, veľmi razantne, lebo tieto dva zákony, zákon o verejnom obstarávaní a zákon, ktorým zamedzíme byť v súťaži s firmami, ktoré nemajú jasné majetkové pomery, tak tie spolu nám zabezpečia, aby sme tuto mali čisté verejné obstarávanie a transparentné nakladanie s verejnými prostriedkami. Čiže musí nasledovať ešte jeden krok, a to vylepšiť zákon o verejnom obstarávaní, nie à la Kaliňák z februára, ale à la národ, spoločnosť.
Petrák, Ľubomír, poslanec NR SR (2018-03-23):
Ďakujem pekne. Zvolávam výbor pre vzdelávanie, vedu, mládež a šport ihneď po prerušení rokovania pléna do rokovacej miestnosti výboru.
Vaľová, Jana, poslankyňa NR SR (2012-11-28):
Ďakujem veľmi pekne. No, pán poslanec Kaník, ja som jedna z primátoriek, ktorá nielen rozprávala, ale aj činila. A presne podľa vášho zákona, ktorý ste schválili, sme zakázali v meste automaty, aby neboli v krčmách. A ja vám prečítam, päťkrát som dostala v jednej veci protest prokurátora, pretože viem, že práve prokurátor napadol zákon, ktorý teraz vyšiel z dielne ministerstva financií, a ja som určite tá, ktorá som zvažovala, či vôbec za tento zákon zahlasujem. Ale keďže prišiel pozmeňovací návrh, že treba 30 % podpisov, petičných podpisov, tak si myslím, že je to reálne, pretože ako máme ináč vymyslieť, aby potom obec nečelila sústavne, sústavne protestom prokurátorov, aby ju nežalovali firmy, ktoré majú automaty, aby pre protest neprišla, neprišla obec o veľké peniaze. Ja vám niečo prečítam. „Národná rada Slovenskej republiky je jedine tým orgánom verejnej moci, ktorým môžu v Slovenskej republike obmedziť zakázať právo podnikať a uskutočňovať inú zárobkovú činnosť. Predovšetkým orgány verejnej správy, či už iné orgány výkonnej moci štátu alebo orgány územnej samosprávy nesmú obmedziť základné právo podnikať alebo uskutočniť inú zárobkovú činnosť z dôvodov alebo spôsobom, ktorý neustanovil zákon.“ Preto prokurátor navrhuje uznesenie mestského zastupiteľstva v Humennom o hazardných hrách ako nezákonné zrušiť. Tak ja sa vás pýtam, my sme dvakrát mali zastupiteľstvo, ja som zamestnala asi piatich právnikov, aby som mesto ochránila, pretože prokurátor pravidelne napádal a firmy sa mohli kedykoľvek s mestom súdiť. Podpísal to krajský prokurátor JUDr. Ondrej Hvižď. Teraz sme protest prokurátora neprijali, zmenili sme opäť všeobecné záväzné nariadenia a opäť mám na stole prokuratúru, ale už to žiada iný prokurátor a opäť to napadá. Takže, vážený pán Kaník, váš zákon nebol legislatívne správny. A ak bol legislatívne správny, tak by k tomu nedochádzalo v mestách a obciach. A preto si myslím, že nevidím inú možnosť, ako by ministerstvo mohlo obmedziť tieto hracie automaty. A privítala som pozmeňovací návrh.
Kažimír, Peter, minister financií SR (2016-10-14):
Ďakujem veľmi pekne. Cieľom novely tohto zákona v nadväznosti na programové vyhlásenie vlády je pokračovanie v uplatňovaní zákona o osobitnom odvode z podnikania v regulovaných odvetviach s upravenou sadzbou odvodu z dnešnej 0,00363 na 0,00726. To je sadzba z dôvodu konsolidácie verejných financií ako jednej z hlavných priorít vlády. Súčasťou návrhu je aj nastavenie následného vyklesávania sadzby na pôvodnú výšku v období medzi 1. januárom ešte v roku 2019 až do roku, až do konca roku 2020. Podľa navrhovanej novely bude základom odvodu výsledok hospodárenia upravený tak, aby sa odvod platil iba z tých činností, ktoré patria do regulovaných oblastí, to znamená, že sa nebude vzťahovať na príjmy z neregulovaných činností, čo je zmena oproti súčasnému stavu. Regulovanej osobe vznikne povinnosť platiť odvod, len ak jej výsledok hospodárenia dosiahne sumu aspoň tri milióny eur. Taktiež sa navrhuje, aby regulovaná osoba správcovi odvodu, ktorým je daňový úrad, pre vybrané daňové subjekty na účely platenia a zúčtovania odvodov, ako aj v prípade, ak dôjde k zmene sumy základu odvodu, predkladala formalizované oznámenia, ktorých vzory určí finančne riaditeľstvo. Účinnosť zákona sa navrhuje od 31. decembra tohto roku a návrh zákona má zároveň veľmi veľký pozitívny vplyv aj na rozpočet verejnej správy. Ďakujem.
Sulík, Richard, predseda NR SR (2011-06-17):
Prosím, hlasujte teraz. (Hlasovanie.) Prítomných 129 poslancov, hlasovalo 59 za, 45 proti, 19 sa zdržalo, 6 nehlasovalo. Procedurálny návrh pána poslanca Jarjabka sme neschválili. A teraz uvedieme, poprosím povereného člena ústavnoprávneho výboru poslanca Kamila Homoľu, aby návrh uviedol. Nech sa páči. (Rokovanie o návrhu volebného poriadku o voľbe a odvolávaní funkcionárov , tlač 421.)
Pčolinský, Peter, podpredseda NR SR (2023-05-24):
Pán poslanec Kyselica.
Hrnčiar, Andrej, podpredseda NR SR (2019-05-09):
Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení... Pardon, hneď mi to bolo čudné. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom v sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1455. Návrh na jeho pridelenie na prerokovanie výborom je v rozhodnutí č. 1525. Nech sa páči, pán minister, máte slovo, aby ste vládny návrh zákona uviedli.
Kamenický, Ladislav, poslanec NR SR (2012-11-28):
Vážený pán Kaník, ja by som, ďakujem za tú prednášku, ktorú ste tu skutočne nám tu ako keby dali najavo, že my sme teraz objavili hazard, že ten tu nikdy nebol a ako keby v minulosti žiadny hazard neexistoval. V podstate ja nechápem, prečo vy to vždy tak demagogicky otočíte na to, že my tu niečo zavádzame, niečo zlé, ktoré týchto ľudí ide všetkých poškodzovať, a my im chceme zle. Proste to tu bolo, je to legitímny spôsob podnikania, ak teda nechceme zakázať aj cigarety. Môžeme zakázať alkohol, tabakové výrobky, ak niekto dokáže, že je to škodlivejšie, dobre, poďme sa o tom, o tom baviť. Ale skutočne neglobalizujte to na to, že my sme tu niečo zaviedli a chceme, že hazard, ten nám tu zničí všetky rodiny. Sú proste prípady, kedy sa to skutočne stáva, viem, je to tragické a skutočne nie som za to, aby takýmto spôsobom trpeli rodiny. Takže ďakujem pekne.
Blanár, Juraj, podpredseda NR SR (2023-05-05):
Pán predseda výboru Karahuta s faktickou poznámkou.
Puci, Róbert, poslanec NR SR (2024-04-18):
Ďakujem pekne. Ja chcem len pripomenúť kolegom z výboru pre hospodárske záležitosti, že výbor bude mať dnes o trinástej v našej rokovacej miestnosti pri Mikulášskej bráne. Ďakujem.
Laurenčík, Milan, podpredseda NR SR (2021-09-17):
Na faktické poznámky bude teraz reagovať pán poslanec Miroslav Urban. Nech sa páči.
P. Hrušovský, predseda NR SR: (2004-05-27):
(Hlasovanie.) 127 prítomných, 125 za návrh, 2 sa zdržali. Návrh sme schválili. M. Demeterová, poslankyňa: Ďalej budeme hlasovať o pozmeňujúcich návrhoch pána poslanca Janiša, ktorý takisto neuviedol, že by sme o nich mali hlasovať osobitne, čiže môžeme hlasovať spolu o bodoch 1, 2, 3, 4, 5, 7, body 6 a 8 nepredniesol, teda 1, 2, 3, 4, 5, 7.
Žitňanská, Jana, poslankyňa NR SR (2020-04-03):
Ďakujem veľmi pekne, pán predseda. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2007-12-11):
(Hlasovanie.) Prítomných 140 poslancov, za návrh 79 poslancov, proti 1 poslanec, zdržalo sa 59 poslancov, nehlasoval 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Prosím o druhé hlasovanie, pán spravodajca.
Blanár, Juraj, podpredseda NR SR (2022-09-27):
Ďakujem, pán spravodajca. Otváram všeobecnú rozpravu. Písomnú prihlášku som neobdržal do rozpravy. Dávam možnosť ústne sa prihlásiť do rozpravy. Konštatujem, že ako jediný sa prihlásil pán poslanec Šeliga. Uzatváram možnosť prihlásiť sa do rozpravy ústne. Nech sa páči, pán poslanec Šeliga, máte slovo.
P. Hrušovský, predseda NR SR: (2004-01-22):
(Hlasovanie.) 128 prítomných, 125 za návrh, 2 sa zdržali, 1 nehlasoval. Návrh sme schválili. Prosím pána poslanca Mikuša, aby z poverenia výboru pre financie, rozpočet a menu uviedol návrhy hlasovaní k vládnemu návrhu zákona o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. Pán poslanec Mikuš.
Herák, Ján, poslanec NR SR (2021-05-13):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávneho výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Ďalej aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 11. júna 2021 a v gestorskom výbore do 14. júna 2021.
Nash, Natália, poslankyňa NR SR (2024-01-09):
Ďakujem pekne za slovo. Ďakujem všetkým, ktorí sa zapojili do tejto diskusie k môjmu príspevku. Určite nestihnem zareagovať na všetkých, ale pôjdem po poradí. Pán Sulík, som tu nová a veľa ešte koaličných poslancov nepoznám, ale tak dúfam, že počas tejto schôdze sa prejaví aj niekto, ktorý bude mať svedomie. Tomáš Valášek, ďakujem za upozornenie na tie lacné triky smerom k zahraničiu. Dáme si na ne bacha a ty ich budeš určite správne a načas demaskovať. Pán Krúpa, únos do autokracie, áno, to je, to je veľmi trefné a že sú k tomu donútení vlastnými skutkami, to je naozaj tristné. Pán Majerský Milan, áno, je nad nimi Damoklov meč. Visí tam vo forme straty eurofondov a som zvedavá, ako sa s tým vysporiadajú. Tina Gažovičová, správne si povedala, že ide o účelový zákon proti princípom spravodlivosti, plný pokrytectva. Pán František Majerský, správne ste pripomenuli, že spravodlivosť bez nezávislých inštitúcií sa nám nepodarí ubrániť, bude to veľmi ťažké. Pán Hlina, veľmi správne, pozvánka pre gangy je zmena tohto Trestného zákona. Je to pozvánka na páchanie trestnej činnosti, ale je úsmevný aj ten váš návrh na to, aby sme im tam dali aj to prechodné ustanovenie. Bea Jurík, ďakujem, že nás upozorňuješ, čo nás ešte čaká s NAKA, to práve dnes sme sa dozvedeli, že sa tam budú robiť nejaké zmeny. Je to, je to ďalšia vec, na ktorú si budeme musieť dať pozor. Michal Šimečka, ďakujem za poznámku, prečo to tak rýchlo treba spraviť. Pretože vedia, že tú väčšinu nemusia mať večne. Pán Šmilňák, ďakujem za príklad z vášho okolia ohľadom tej skrátenej premlčacej doby. (Prerušenie vystúpenia časomerom.)
Šeliga, Juraj, podpredseda NR SR (2020-04-01):
Ďakujem pekne. Pán poslanec Šimko.
Kollár, Boris, predseda NR SR (2022-06-30):
Vážené pani poslankyne, vážení páni poslanci, pokračujeme v rokovaní. Prosím povereného overovateľa, aby oznámil výsledok hlasovania o voľbe alebo o návrhu na voľbu generálneho riaditeľa rozhlasu a televízie Slovenska (tlač 1065).
Matovič, Igor, poslanec NR SR (2013-03-14):
Tóno, však to by som ti dal, keby si návrh, ktorý si podpísal, nepodporil. Takže to je povinná jazda, sorry. Každopádne ďakujem ešte aj takouto formou. Mne, čo len teda hovorím, chýba vzhľadom na to množstvo pozmeňujúcich návrhov a pozmeňujúcich návrhov, pozmeňujúcich návrhov, dať tomu ešte možno jednodňovú nejakú pauzu na vychladnutie hláv a v kľude si to vysvetliť. Veľmi rád by som podporil všetky dobré veci, možno aj keď celý zákon nie. Ale aspoň jednoducho tie dielčie veci by som tam veľmi rád podporil. Ale chcel by som mať v tom prehľad. A myslím si, že hovorím za viacerých poslancov opozície a určite aj vládnej strany.
K. Tóthová, poslankyňa: (2006-02-02):
A potom k tej zmene pôsobenia, čo sa tu diskutovalo. Vážení, samosprávy len tie odpúšťajú, kde skutočne sedia rozumní ľudia, a tie, ktoré si chcú získať nové vysoké školy. Bratislava to neurobí, lebo vie, že právnická fakulta sa nemôže odsťahovať, že lekárska fakulta sa nemôže odsťahovať, zmeniť pôsobenie, že je tu farmácia, sú tu laboratóriá atď., že tu sú vybudované internáty a podobne. Takže takto hovoriť je hrubá, ale hrubá falošnosť a skresľovanie reality!
Petrák, Ľubomír, poslanec NR SR (2017-06-20):
Vážený pán podpredseda, ctené kolegyne, kolegovia, v rozprave vystúpilo päť poslancov. Nebol podaný žiaden procedurálny návrh, ale bolo podaných päť pozmeňujúcich návrhov. Najskôr však pristúpime k hlasovaniu o pozmeňujúcich návrhoch, ktoré sú uvedené v spoločnej správe v časti IV, kde je uvedených celkovo 19 návrhov pozmeňujúcich. Odporúčam o nich hlasovať spoločne a s odporučením gestorského výboru schváliť. Pán podpredseda, dajte o tom hlasovať.
Z. Horváth, poslanec: (2003-12-05):
Výbory Národnej rady Slovenskej republiky, ktorým bol návrh skupiny poslancov pridelený, zaujali k nemu tieto stanoviská: Ústavnoprávny výbor prerušil rokovanie o návrhu skupiny poslancov a žiada vládu Slovenskej republiky, aby zaujala k nemu stanovisko. Výbor pre pôdohospodárstvo, ako i výbor pre verejnú správu súhlasili a odporučili ho Národnej rade Slovenskej republiky schváliť s pripomienkami. Z uznesení výborov Národnej rady vyplývajú pozmeňujúce a doplňujúce návrhy, ktoré máte v spoločnej správe. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: O bodoch spoločnej správy č. 4, 6, 7, 9 hlasovať spoločne s návrhom gestorského výboru uvedené body schváliť a body 1, 2, 3, 5, 8 neschváliť. Pán predsedajúci, skončil som, otvorte, prosím, rozpravu.
Glváč, Martin, podpredseda NR SR (2019-04-04):
Ďakujem. S faktickými poznámkami nikto. O vystúpenie v rozprave požiadal spravodajca Martin Fedor, nech sa páči.
Laššáková, Jana, podpredsedníčka NR SR (2012-10-17):
Pán poslanec Petrák, nech sa páči.
Grendel, Gábor, podpredseda NR SR (2021-06-25):
Pán poslanec Andrej Stančík.
Krajkovič, Mikuláš, poslanec NR SR (2017-03-23):
... pre pôdohospodárstvo a životné prostredie s lehotou na prerokovanie návrhu do 20. marca 2017. Výbor Národnej rady Slovenskej republiky pre pôdohospodárstvo a životné prostredie prerokoval návrh na vyslovenie súhlasu Národnej rady Slovenskej republiky s Dodatkami k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 dňa 14. marca 2017. Uznesením č. 63 súhlasil s návrhom a odporučil Národnej rade Slovenskej republiky vysloviť súhlas s Dodatkami k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979. Gestorský výbor prerokoval túto správu o prerokovaní predmetného návrhu a uznesením č. 72 odporučil Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dodatkami k Protokolu o perzistentných organických látkach z roku 1998 k Dohovoru o diaľkovom znečisťovaní ovzdušia prechádzajúcom hranicami štátov z roku 1979 a poveril ma vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rady Slovenskej republiky. Súčasťou správy je návrh uznesenia Národnej rady Slovenskej republiky. Toľko, môžte otvoriť rozpravu.
I. Gašparovič, poslanec: (2001-10-23):
Ďalej by som chcel ešte povedať pánu poslancovi Ficovi, že možno nepovedal všetko, ale ja mám taký dojem, že súčasná vláda nie že získava prostriedky a že napĺňa ekonomické ciele a sociálne programy, ale práve naopak, že hazarduje a stráca, stráca financie, ktoré Slo-vensko tak potrebuje. Veď si spomeňte, čo sa stalo s S tridsiatkou s obranným systémom, na ktorom sme mohli zarobiť alebo s S tristo. A ja som povedal? Tak tristo. Kde sú tie peniaze, ktoré sme za to mohli mať? Alebo ako by sa bola zišla teraz, tento obranný systém. Keď si spomenieme, ako sa zlikvidovali diaľnice, zrušili sa pôžičky, museli sa brať nové pôžičky, aké nové bezpečnostné opatrenia bolo potrebné robiť v niektorých veciach, kde vláda rozhodla úplne inak, ako sa dnes stavia k deblokáciám, kde chce z deblokácií dosiahnuť len 20 %. Ja si neviem predstaviť, ako mohlo dojsť k situácii, že dnes nám krátia eurofondy. To sú všetko veľké straty. Do akých situácií ideme so Slovenským plynárenským priemyslom. Tiež si myslím, že do budúcnosti to budú veľké straty. To, čo spomínala aj pani poslankyňa Keltošová, tých sedem diskriminačných rokov, pokiaľ ide o pohyb po Európe našich občanov, predaj bánk, úplne smiešny. I. Presperín, podpredseda NR SR: Ďakujem pekne. Pani poslankyňa Tóthová.
Tabák, Romana, poslankyňa NR SR (2021-01-14):
Ďakujem za slovo. Pani kolegyňa Hatráková, ďakujem vám za zrozumiteľné zhrnutie tohto komplikovaného zákona, aj za poukázanie širších súvislostí, aj za analytickú činnosť napriek tak malo času, ktorý sme na tento zákon dostali. Ale musíme reagovať rýchlo, pretože pandémia sa nám môže vymknúť spod kontroly. A už len drobná poznámka. Som veľmi rada, že vážnosť situácie si uvedomujú aj kolegovia zo SaS a ostávajú v koalícii.
Dvořák, Oskar, poslanec NR SR (2023-12-12):
Ďakujem za slovo, pán minister. Ja tiež oceňujem možnosť diskusie a čo ešte teda oceňujem, je to, že si uvedomujete vplyv výdavkov na zdravie. Vy ste spomenuli také tvrdenie, že pijeme veľa sladených nápojov, áno, je to pravda, u tínedžerov naozaj stúpa ten počet skonzumovaného cukru v nápojoch a vy ste povedali, že tak preto treba reagovať aj novou daňou zo sladených nápojov. Ale naopak, čo neoceňujem, je podľa mňa taká dvojmetrážnosť. Dvojitý prístup, pretože pri tejto štatistike dokážete argumentovať tým, že ideme sa starať o zdravie, preto zvyšujeme dane a ideme trošku ovplyvňovať správanie obyvateľstva, a na druhej strane ten dvojaký meter vidím v tom, že doteraz sa tu podporovalo uhlie vo veľkom a máme tu každoročne vyše 5-tisíc zbytočných úmrtí, ktoré, ktoré sme mohli predchádzať. Zbytočné úmrtia, znečistené ovzdušia. Nadväzujúc na to, na plošnú energopomoc, 1,25 miliardy míňame na podporu ďalšiu energetickú, všeobecne podporuje fosílne palivá, ktoré nám zase zdravie znižujú. Keď sa pozrieme zároveň ale na to, keby vám záležalo tak veľmi na vplyvoch financií na zdravie, tak ten rozpočet nevyzerá tak, ako vyzerá. Máme tu plošnú pomoc neadresnú, ale zároveň sme krajinou, ktorá na zdravotníctvo dáva takmer najmenej z celej Európskej únie. Ja len keď sa pozriem napríklad na takú jednoduchú štatistiku, že koľko dávajú za svojich poistencov štátu Česká republika, tak je to približne 80 eur tento rok, my budeme dávať okolo 50, maximálne na 55 eur sa dostaneme. Čiže ja by som naozaj poprosil, že ak vám záleží pri vplyvoch financií na zdravie, tak si myslím, že to treba zohľadniť v celom rozpočte a nerozprávať tu len o sladených nápojoch. Ďakujem.
Ďuriš Nicholsonová, Lucia, podpredsedníčka NR SR (2016-10-27):
S reakciou na faktické poznámky, pán poslanec Dostál.
Cmorej, Peter, poslanec NR SR (2023-05-24):
Ďakujem pekne. V tomto návrhu ide o zosúladenie platnej legislatívy, ktorú sme schválili na minulej schôdzi. Išlo o zákon o majetku obcí s legislatívnou, ktorá je, ktorá platí pre vyššie územné celky a sa tam ešte zavádzajú nejaké mimoriadne limity pre hlavné mesto Bratislava. Pod návrh je, sú podpísaní poslanci troch poslaneckých klubov a štyroch poslaneckých, teda a štyroch politických strán, ak sa nemýlim, takže pevne dúfam, že so zosúladením legislatívy nikto nebude mať problém. Ďakujem pekne.
Hrnčiar, Andrej, podpredseda NR SR (2017-11-28):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Magdaléne Kuciaňovej.
Gajdoš, Peter, minister obrany SR (2019-10-15):
Vážený pán predseda Národnej rady Slovenskej republiky, vážené panie poslankyne, páni poslanci, predkladám vám na prerokovanie vládny návrh zákona, ktorým sa mení a dopĺňa zákon č. 281/20015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa menia aj niektoré zákony. Cieľom predloženého návrhu zákona je úprava systému odmeňovania tak, aby sa v ňom odrážala náročnosť vojenského povolania v nadväznosti na vykonávanú funkciu, aby sa vytvorili predpoklady pre konkurencieschopnosť vojenského povolania na trhu práce, ktorú sme stratili. Systém odmeňovania založený primárne na odmeňovaní podľa vojenskej hodnosti bol v štátnej službe profesionálnych vojakov zavedený v roku 2005. Aplikačná prax postupne ukázala viaceré nedostatky a deformácie tohto systému. A to najmä v tom, že sa odstránili platové rozdiely medzi vojenskými hodnosťami z hľadiska zodpovednosti, náročnosti úloh a kompetencií vyplývajúcich zo zastavanej funkcie a charakteru činnosti na jednotlivých stupňoch velenia a riadenia. Preto je nutné pristúpiť k zmene filozofie systému odmeňovania spočívajúcom v prechode zo systému odmeňovania založenom na rýdzo hodnostnom plate na systém odmeňovania založenom na odmeňovaní za výkon funkcie. Tento návrh zákona zachováva hodnostný plat s tým, že hodnostný plat bude pozostávať z hodnostnej tarify a funkčnej tarify. Podiel na hodnostnom plate bude tvoriť približne jednu tretinu, hodnostná tarifa, a dve tretiny funkčná tarifa. Návrhom zákona sa zavádza inštitút zvyšovania hodnostného platu o jedno percento za každý rok výkonu štátnej služby a vo vzťahu k vykonávanej funkcii pri jednotlivých vojenských hodnostiach sa zavádza možnosť zvýšenia tejto, tohto, tejto funkčnej tarify, pričom jedným z rozhodujúcich prvkov bude charakter, samozrejme, vykonávanej funkcie a zodpovednosť. Účinnosť zákona sa navrhuje od 1. februára 2020. Vládny návrh zákona bol schválený v ústavnoprávnom výbore, vo Výbore Národnej rady pre obranu a bezpečnosť a výbore pre sociálne veci. Vážený pán predseda, pani poslankyne, páni poslanci, dovoľte mi požiadať vás o prerokovanie a predloženie, schválenie vládneho návrhu zákona. Ďakujem.
Hrnčiar, Andrej, podpredseda NR SR (2017-03-30):
Ďakujem, pán minister. Chce pani poslankyňa dať doplňujúcu otázku? Nie. (Reakcia z pléna.) Pán poslanec, pán poslanec, poprosím vás, kľud v rokovacej sále. Pán poslanec Hrnko. Ďalšia otázka. Ďalšiu otázku položila pani poslankyňa Katarína Macháčková opäť pre ministra kultúry Slovenskej republiky Mareka Maďariča: „Zuzana z Trebišova sa pýta: "V mojom novom zamestnaní mi povedali, že ak neprejdem jazykovým testom zo slovenčiny, nepredĺžia so mnou po skúšobnej lehote zmluvu. Hoci po slovensky hovorím celý život a zmaturovala som z nej na výbornú, testu sa bojím. Maturovala som pred 20 rokmi a už si veľa učiva nepamätám, napríklad básnické prostriedky alebo ako sa volajú súvetia a vetné členy. Podľa kolegýň ma práve takéto otázky na teste čakajú. Má zamestnávateľ, v tomto štátna správa, právo vyhodiť ma z roboty, ak test nespravím?"“
Sulík, Richard, predseda NR SR (2010-08-11):
Ďakujem pekne. Uzatváram možnosť faktických poznámok. Pán Brocka, nech sa páči.
Číž, Miroslav, poslanec NR SR (2010-08-11):
Ďakujem pekne. Vážený pán podpredseda, no ja sa pokúsim zdržať akýchkoľvek emotívnych prístupov k tomu, čo sa tu povedalo. Zásadný problém, diskusia o tejto veci prebieha dvadsať rokov. Diskutovať o obsahu pravdepodobne budeme v druhom čítaní. Teraz sa zaoberáme vecami, ktoré patria do prvého čítania. To, myslím si, nie je problém pochopiť a v tom zmysle nechápem stanoviská ani pani ministerky, ani nikoho, že hovoríme o prvom čítaní. Prvý zásadný problém, ktorý patrí do prvého čítania, je posúdiť formálne náležitosti predloženého návrhu zákona, potrebu zmeny, potrebu skráteného konania, význam skráteného konania. Škoda, že pán Beblavý nevystúpil a nevysvetlil nám, že prečo nie je možné počkať do referenda s takýmto návrhom ústavným, ktorý tu je, čo je pár mesiacov, aké obrovské škody hrozia občanom a podobne. V tomto zmysle, ale nemá význam, je to neprávne a devalvuje to definitívne inštitút skráteného konania. Môžete robiť kedykoľvek a čokoľvek. Z tohto podania číha politický populizmus a snaha urobiť nejaké opatrenia, ktoré majú číro politickú povahu a vôbec nekorelujú s celkovými záujmami spoločnosti ako takými, v hierarchii problémov, ktoré teraz pociťujeme. Čiže je to čisto politická debata a my používame prostriedok taký, aby bolo úplne jasné aj do budúcnosti, je alebo nie je procesná spôsobilosť v prenesenom slova zmysle vlády pred tým, aby v komunikácii s Národnou radou predložila takýto zákon. A vyčistime to. To sú predsa zásadné veci. Aj do budúcnosti. To je celé, čo tu chceme. Nehrozí žiadna škoda, bavíme sa o rozmeroch troch, štyroch mesiacov, ktorými sa celý problém posunie, ale škody, ktoré z toho vyplývajú, hovorím osobitne, totálna devalvácia princípu skráteného konania je tu úplne zrejmý. A na to upozorňujeme. Čiže nepotrebujeme etické ponaučenia v tomto zmysle. Ide o úplne normálne, náležité a veci patriace záležitosti, ktoré preferujeme.
Hort, Milan, podpredseda NR SR (2011-02-04):
Pán Paška, chcete reagovať? Skúste sa prihlásiť, poprosím. Nech sa páči.
Pčolinský, Peter, podpredseda NR SR (2023-06-22):
Otváram rozpravu, do rozpravy máme prihlásených troch, za klub SaS pán poslanec Cmorej, za klub SME RODINA pán poslanec Krajniak a písomne prihlásený je ešte pán poslanec Miloš Svrček. Takže, pán poslanec Cmorej, nech sa páči, za klub SaS, 30 minút je vašich, verím, že ich naplno využijete, o tom nepochybujem. Nech sa páči.
Kollár, Boris, predseda NR SR (2023-03-17):
Prosím, prezentujme sa a hlasujeme. (Hlasy v sále.) (Hlasovanie.) Prítomných 120 poslancov, za 34, proti 43, zdržalo sa 42, nehlasoval 1. Uvedený návrh sme neschválili.
Ježík, Jozef, poslanec NR SR (2019-12-03):
Dajte ďalej hlasovať o tom, že Národná rada prideľuje návrh ústavného zákona na prerokovanie ústavnoprávnemu výboru a výboru pre nezlučiteľnosť funkcií, ďalej že za gestorský výbor určil ústavnoprávny výbor s tým, aby výbory a gestorský výbor prerokovali návrh ústavného zákona v lehote do 4. decembra 2019.
Sulík, Richard, poslanec NR SR (2013-09-17):
Ďakujem. (Prerušenie rokovania o 7.00 hodine.)
Baránik, Alojz, poslanec NR SR (2018-05-17):
Ďakujem pekne za slovo. Ďakujem aj pani Zemanovej za veľmi dobrý výstup ohľadom nedostatkov tohto návrhu. Preto si myslím, že by sme mali byť opatrní pri prijímaní alebo pri podpore tohoto návrhu. Mali by sme sa viacej zamýšľať nad tým, že čo všetko tie niektoré nové ustanovenia tam znamenajú. A hlavne, čo v tom zákone chýba. Tá vec, ktorú Anka Zemanová spomenula, to, že aby notári mali prístup do katastra tak, aby mohli sami vybavovať to, čo potrebujú v katastri, aby mohli získať informácie. Veď je samozrejmé, že notári povolaní, alebo by mali byť povolaní na to, aby vedeli pracovať s údajmi z katastra. A veľmi by to urýchlilo konanie tak, ako je to v iných civilizovaných krajinách, kde samozrejme právnici rôzneho druhu majú vstup priamo do napríklad pozemkovej knihy, kde sú reálne listiny. Takže keďže tu my hovoríme o elektronickom, elektronických informáciách, tak tým skôr by to malo byť umožnené pre tých úradníkov a tých vykonávateľov funkcií štátu, ktorí k tomu majú reálnu potrebu, ako sú napríklad notári. Viac možno ešte o tomto poviem neskôr. Ďakujem.
Zmajkovičová, Renáta, podpredsedníčka NR SR (2012-06-22):
S reakciou pán poslanec Osuský, nech sa páči.
Grendel, Gábor, podpredseda NR SR (2020-07-14):
Pán poslanec Linhart.
Vašečka, Richard, poslanec NR SR (2022-03-23):
Ďalším vystupujúcim v rozprave som bol ja a v mene ďalších poslancov pána poslanca Slobodu a pani poslankyne Šofranko som podal pozmeňujúci a doplňujúci návrh, ktorý má štrnásť bodov. Pán predsedajúci, prosím, dajte o týchto návrhoch hlasovať spoločne.
P. Hrušovský, predseda NR SR: (2003-09-23):
(Hlasovanie.) 140 prítomných, 131 za, 1 proti, 7 sa zdržalo, 1 nehlasoval. Návrh sme schválili. Teraz prosím pána poslanca Miššíka, aby z poverenia gestorského výboru, ústavnoprávneho výboru, predniesol návrh uznesení k prerokúvanému návrhu skupiny poslancov Národnej rady Slovenskej republiky na vydanie ústavného zákona o preukazovaní pôvodu majetku (tlač 334). Nech sa páči, pán poslanec Miššík.
Dostál, Ondrej, poslanec NR SR (2017-10-18):
Pán minister Žiga, bolo to mimoriadne trápne. Znížili ste sa k osobným útokom, akoby som počúval vášho pána predsedu Fica. Nazvať Veroniku Remišovú insitným právnikom a vyštudovanou herečkou dehonestujúcim spôsobom, načo to bolo dobré? Ja veľmi často sa dostávam do rozporu s pánom poslancom Jarjabkom, ale v živote by som o ňom v rozprave nepovedal, že je operetný spevák, lebo to nemá nijaký súvis s tým, keď sa sporíme o nejakom vecnom probléme, a teda tým viac je to hanba, že ste si to dovolili voči žene. Navážate sa tu do advokáta Petra Kubinu nie preto, čo on urobil alebo čo povedal, ale preto, čo urobila a s kým mala aký vzťah firma, v ktorej v minulosti pracoval. O pánovi poslancovi Galekovi ste povedali, že si vymazal zo životopisu to, že pôsobil v Eneli. Tak ja som si našiel na webe SaS a naozaj je tam informácia, že od mája 2008 do októbra 2008 pracoval v Enel North America, tá informácia tam je. No a pre také porovnanie som sa pozrel, čo je vo vašom životopise na strane stránky SMER, a máte tam, že ste bol v rokoch ´95 až ´97 a ´98 až 2006 riaditeľ a konateľ súkromnej spoločnosti alebo súkromnej obchodnej firmy. Vy ste si vymazali firmu TAPER. Prečo ste si vymazali firmu TAPER, ktorá, ktorej sa veľmi darí a ktorá robí veľmi dobrý biznis aj po vašom nástupe, nástupe do ministerských funkcií? A nie je to tam. Prečo to nemáte zverejnené na webe? A keď chcete tvrdiť, že, že nie preto, aby ste nerobili reklamu súkromnej spoločnosti, tak ´97, ´98 tam máte riaditeľ odboru pre styk s verejnosťou VÚB Bratislava. Čiže to nie sú nejaké zábrany, že by ste niekomu nechceli robiť reklamu, nechcete sa priznať k tomu, že ste robili a máte firmu TAPER.
Érsek, Árpád, minister dopravy a výstavby SR (2019-06-21):
Ďakujem za slovo. Vážený pán predsedajúci, dovoľte, aby som uviedol vládny návrh zákona o odplatách a poskytovaní príspevku v civilnom letectve a o zmene a doplnení niektorých zákonov v druhom čítaní. Predkladaný návrh zákona má za cieľ precizovať platnú právnu úpravu a ustanoviť novú právnu úpravu poskytovania verejných prostriedkov v oblasti civilného letectva, zohľadňujúc právne predpisy Európskej únie pre štátnu pomoc a minimálnu pomoc, rozhodnutia Európskej komisie a rozsudky Európskeho súdneho dvora vo vzťahu oprávnenosti a zlučiteľnosti poskytnutej pomoci vo vzťahu k letiskovej infraštruktúre. Návrh zákona predstavuje právny základ na vypracovanie schém pomoci alebo ad hoc pomoci. Predmetným návrhom zákona sa umožní aj obci alebo vyššiemu územnému celku poskytovať verejné prostriedky formou príspevku. Návrhom zákona sa tiež upravujú spoločné zásady na stanovenie výšky letiskových odplát a systém letiskových odplát vo vzťahu k vykonávaniu obchodnej leteckej dopravy, ako aj spoločné zásady na stanovovanie výšky odplaty za poskytovanie leteckých navigačných služieb v súvislosti s právne záväznými aktami Európskej únie. S úpravou uvedených oblastí súvisia aj novely iných zákonov, a to najmä v oblasti leteckých navigačných služieb, v oblasti letiskovej infraštruktúry, sankcií a financovania Dopravného úradu. Návrh zákona je v súlade s Ústavou Slovenskej republiky, platným právnym poriadkom Slovenskej republiky aj s medzinárodnými zmluvami, ktorými Slovenská republika je viazaná. Vládny návrh zákona bol v dňoch 11. a 13. júna 2019 prerokovaný vo výboroch Národnej rady Slovenskej republiky. Pozmeňujúce a doplňujúce návrhy uvedené v spoločnej správe výborov Národnej rady Slovenskej republiky o výsledku prerokovania vládneho návrhu zákona odporúčam schváliť. Ďakujem za slovo.
Glváč, Martin, podpredseda NR SR (2017-05-17):
Ďakujem. Prerušujem rokovanie o tomto bode programu. Vidím dva procedurálne návrhy. Pani poslankyňa Grausová.
Jurinová, Erika, poslankyňa NR SR (2016-12-08):
Iba veľmi krátke zhrnutie rozpravy. (Výkriky z pléna.) Prosím vás, pani predsedajúca, zjednajte nápravu. (Reakcie z pléna. Zaznievanie gongu.) Dovoľte mi, aby som iba zhrnula rozpravu. V rozprave vystúpilo päť poslancov. Bol podaný jeden doplňujúci návrh k uzneseniu, pán poslanec Dostál, hlasovať o každom bode samostatne. Ďakujem ešte raz za celú diskusiu a ďakujem aj za prácu, ktorú ste vykonali, s takým malým dôvetkom, budem veľmi rada, ak budete v tejto práci pokračovať aj v duchu ochrany obetí, čo vlastne nebolo ešte povedané alebo zduplikované, že samozrejme treba chrániť práva všetkých osôb, všetkých skupín, ktoré žijú na Slovensku. A stále aj ja vnímam taký väčší dôraz na práva obetí. Ale toto vôbec nechcem rozoberať z pohľadu, o ktorom sa tu z úst niektorých poslancov rozprávalo, ale stále mám pocit, nedostatočne sú zároveň aj ochránené práva obetí trestných činov. Ďakujem pekne.
P. Hrušovský, podpredseda NR SR: (2001-12-04):
Budeme pokračovať v rokovaní 53. schôdze Národnej rady Slovenskej republiky ďalším bodom programu. Páni poslanci, chcem vás informovať, že pani ministerka financií Brigita Schmögnerová, ktorá je na zahraničnej služobnej ceste, listom požiadala Národnú radu, aby sme neprerokúvali bez jej prítomnosti vládny návrh zákona o dohľade nad finančným trhom a o zmene a doplnení niektorých zákonov. Chcem poprosiť ctenú snemovňu, aby súhlasila s požiadavkou pani ministerky financií a aby sme tento bod programu prerokovali za prítomnosti pani ministerky, ktorá bude z poverenia vlády navrhovateľkou tohto vládneho návrhu zákona. Je s takýmto odporúčaním súhlas? Ďakujem. Pristúpime k prerokúvaniu ďalšieho vládneho návrhu zákona, ktorým je zákon o poisťovníctve, ktorý prerokúvame ako tlač 1235. Prosím, aby z poverenia vlády Slovenskej republiky predmetný návrh zákona odôvodnil a uviedol v Národnej rade Slovenskej republiky podpredseda vlády pre ekonomiku pán Ivan Mikloš. Pán podpredseda, máte slovo.
Číž, Miroslav, podpredseda NR SR (2015-09-23):
Pán poslanec Petrák.
Blanár, Juraj, podpredseda NR SR (2021-12-02):
Vážené panie poslankyne, páni poslanci, pán navrhovateľ je k dispozícii, takže môžeme pokračovať v rokovaní v prerušenej rozprave vystúpeniami, faktickými poznámkami na vystúpenie predsedu parlamentu Borisa Kollára. Ako prvý s faktickou poznámkou pán poslanec Taraba. Nech sa páči. (Pokračovanie rokovania o návrhu vlády na skrátené legislatívne konanie o vládnom návrhu zákona ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 807.)
Bugár, Béla, podpredseda NR SR (2019-11-26):
Nie...
Hrnčiar, Andrej, podpredseda NR SR (2017-11-28):
Poprosím, pani poslankyňa.
Vášáryová, Magdaléna, poslankyňa NR SR (2014-12-03):
Možno by bolo treba ešte uviesť to, že vlastne v tomto 192-miliónovom rozpočte je ešte 3,5 mil. pre ako keby Slovenskú filharmóniu, ale je to v podstate úprava priestorov Reduty na naše predsedníctvo 2016. 2016 je za rohom a my ešte stále nevieme, kde to bude, ako to bude, kde dáme všetkých tých ľudí, no tak je Reduta, sídlo Slovenskej filharmónie je tu na snade, no tak to budeme robiť tu. A do rozpočtu ministerstva kultúry sa strčí 3,5 mil. eur. Ja to považujem za neprijateľné. To má byť v rozpočte vlády a v špeciálnom rozpočte na prípravu roku 2016. Prečo to kazí čísla ministerstva kultúry? Nad tým mi rozum zostáva stáť. A je tam ešte pár takýchto vecí, o ktorých by sa dalo hovoriť, ale nechcela som hovoriť dlho, pretože naozaj na tých 192 mil. som vyčerpala asi akurát ten čas, ktorý je na takýto malilililinký rozpočet jasný, aby som vás príliš neunavovala, milý pán minister.
Mičovský, Ján, minister pôdohospodárstva a rozvoja vidieka SR (2020-04-29):
Aha, pardon. Dobre, takže v tejto chvíli, naozaj ja sa ospravedlňujem, že, že som sa možno trocha pustil do tej srdcovej témy. Nech sa páči. Toľko moje vystúpenie k tomu, aby ste mohli zareagovať. Som ochotný vypočuť nielen vaše faktické poznámky, samozrejme, ale som ochotný o každom bode nášho programu rokovať, obhajovať ho a snažiť sa o to, aby sa stal životaschopnou súčasťou Slovenskej republiky. Ďakujem za pozornosť. (Potlesk.)
Hlina, Alojz, poslanec NR SR (2014-12-03):
Pán kolega, by ste neverili, čo Číňania dokážu. Ešte nám to všetkým ukážu. To, čo sa Európa smiala, že oni len kopírujú a nie sú tvoriví, ešte len budeme vidieť, čo dokážu. A ja neviem, niekde si to dohľadajte. Dajte si, však to bolo aj video k tomu spracované. Kľudne, to som si ja nevymyslel. Podľa mňa, keď si dáte www.google, dúfam, že vás v takýchto veciach nie je potrebné nejako doškoľovať. Ja som chcel tým povedať, že možno to netrvalo dva týždne, možno tri, ja som tým chcel povedať, že na enormné schopnosti ľudstva, ľudstvo má enormné schopnosti, ľudstvo dokáže veľa, keď chce. A my tu hovoríme, my tu chceme povedať, že sme tu partička neschopných ľudí, ktorí si nedokážu spravovať svoju krajinu, nie sú schopní zapojiť do dvoch týždňov, do nejakej doby všetok mozgový trust, ktorý tu existuje, aby pripravil štyri konzistentné vety do zákona? Ak je to tak, ak vy to hovoríte, že je to tak, tak som ponúkal ešte aj únikový modul, že to objednajme z Rakúska, prosím vás. Veď čo ešte viac chcete? Pokiaľ sa zhodneme na tej premise, že to chceme. Pán Číž, chceme to, nie? Veď tak sa tvárite zas, jak zvyknete, chceme to, chceme to riešiť. Chceme riešiť schránkové firmy, však sme sa na tom zhodli. Teraz je len problém, že ako. No tak poďme, zapojme sa. Čo treba? Čo treba pizzu doniesť na ministerstvo spravodlivosti večer? Kávu treba doniesť v čajníku? Alebo ja neviem čo. V čom je problém? Prosím vás, sonda je na Marse, posiela fotky, vzorky a my sa tu trápne vyhovárame, že nie sme schopní niečo pripraviť? Veď to je našou hanbou, vizitkou to bude, ohromnou vizitkou našej neschopnosti a nemohúcnosti. To chceme takto inšpirovať aj mladých ľudí, ktorí tu sú? Že toto je tá partia, ktorá nedokáže napísať štyri vety?
Hlina, Alojz, poslanec NR SR (2014-11-09):
Ja vám poviem, prečo má padnúť vláda. A ja vám poviem, prečo má padnúť. Chcete to počuť? Však 40 hodín o tom rozprávame. Chcete to počuť ešte raz? Mám vám to povedať? No! Tak nechcete to, nie. Lenže ja viem, jak to dopadne. Dopadne to tak, že hlasovaním sa vláda neodvolá, program pána Pašku nebude schválený, na odvolanie pána Pašku nebude. No tak čo máme robiť, preboha?! No púšťame ventil. Chcete ľudí dohnať do bezmocnosti? Púšťame ventil. Áno, ponúkame ľuďom jednu možnosť, ešte ktorú majú. A či vy budete mrnčať, ako mrnčíte, chlapče zlatý, tak majú ešte, im ju nezoberiete. I keď ja viem, že by ste sa nerozpakovali, majú právo ísť do ulíc a povedať vám to v uliciach, vážení. Majú právo. Na nich záleží, vážení. Na vás záleží, ľudia tejto krajiny, na vás záleží. (Reakcie z pléna.) Ak ste chceli reprezentatívnu akciu na to, ak ste ju chceli reprezentatívnu v čase, ak ste ju chceli reprezentatívnu v mieste, ak ste ju chceli reprezentatívnu v obsadení, tým nechcem nič povedať, ale proste takí sme, tak ju máte. Je v piatok o piatej jedna a 17. v pondelok druhá. Prosím vás, je to len a len na vás. My s nimi nepohneme! My s nimi nepohneme. 40 – koľko?, 42 hodín, či koľko je to, 24 a 24, 48 hodín sme tu, 48 hodín sme tu. Hučíme tu, hučíme, hučíme, a nič. Urobili sme, uverte nám, že sme urobili, čo sa dalo z pohľadu štandardných nástrojov parlamentnej demokracie. Do volieb máte ešte rok aj dva mesiace. Môžme počkať do volieb, aj počkáme. Ale teraz využijeme ešte jednu možnosť, a to tak cvaklo, že to tak proste je. Je 25. výročie, je 17. november, narobili ste obrovské chyby. Áno, je to našou psou povinnosťou, ľuďom ponúknuť miesto, kde prídu vyjadriť svoj názor, vážení. A to by s vami zakývalo, čo? To by s vami zakývalo. Už je to čiastočne mimo našej moci v tom, ako to dopadne. Už, vážení ľudia, už je to vo vašich rukách. Ja mám pocit, že my sme naozaj, a teraz toto špeciálne dovoľte a s tým skončím, oceňujem, že pri tomto odvolávaní vlády sme urobili v zásade naozaj, čo sa dalo. Ďakujem pekne. (Potlesk.)
P. Hrušovský, podpredseda NR SR: (2002-08-20):
zákon, ktorým sa mení a dopĺňa zákon o zdravotnom poistení, o financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov. Návrh prerokúvame ako tlač 1656. Dávam slovo teraz pani poslankyni Záborskej, podpredsedníčke výboru pre zdravotníctvo, aby informovala Národnú radu o výsledku prerokovania vráteného zákona vo výboroch ako aj o stanovisku a odporúčaní gestorského výboru.
Laurenčík, Milan, podpredseda NR SR (2021-10-07):
Na faktickú poznámku bude reagovať pán poslanec Milan Vetrák, nech sa páči.
Sulík, Richard, predseda NR SR (2011-07-06):
Vážené panie poslankyne, vážení páni poslanci, otváram piaty rokovací deň 20. schôdze Národnej rady. Na dnešnom rokovacom dni o ospravedlnenie nepožiadal žiaden poslanec. Podľa schváleného programu pristúpime k prerokovaniu Návrhu účtovnej závierky Sociálnej poisťovne za rok 2010 . Návrh je pod tlačou 315, spoločná správa výborov má tlač 315a. Návrh uvedie generálny riaditeľ Sociálnej poisťovne Ľuboš Lopatka. Pán Lopatka sa zjavne nenachádza v sále, vyhlasujem prestávku do 9.05. (Prestávka.) (Po prestávke.) Takže pokračujeme v schôdzi. Pán Lopatka sa dostavil a poprosím ho, aby uviedol Návrh účtovnej závierky Sociálnej poisťovne za rok 2010. Nech sa páči, máte slovo.
Hrnčiar, Andrej, podpredseda NR SR (2019-10-16):
Aha neni faktická poznámka, takže vyhlasujem všeobecnú rozpravu za skončenú. Chcem sa opýtať, pani námestníčka, že či chcete reagovať. Tak nech sa páči.
Bugár, Béla, podpredseda NR SR (2017-10-10):
Pán poslanec Dostál.
Šeliga Juraj, podpredseda NR SR (2020-10-20):
Ďakujem pekne. Budeme hlasovať o tom, aby sa nepokračovalo. Prezentujme sa, prosím, a hlasujme. (Hlasovanie.) Prítomných 120 poslancov, za 37, proti 73, zdržalo sa 9, nehlasoval 1. Konštatujem, že sme neschválili tento pozmeňujúci návrh pani... procedurálny návrh pani poslankyni Sakovej. Nech sa páči.
Bugár, Béla, podpredseda NR SR (2011-09-14):
Ďakujem. Dávam slovo spoločnému spravodajcovi z výboru pre financie a rozpočet, poslancovi Tiborovi Tóthovi, aby informoval Národnú radu. Nech sa páči.
Kollár, Boris, predseda NR SR (2021-09-16):
Vážení kolegovia, je všeobecný súhlas s uvedeným procedurálnym návrhom? (Súhlasná reakcia pléna.) Ďakujem velice pekne. Ďakujem pekne. Vyhlasujem päťminútovú prestávku. (Prestávka.)